CELEX: 62015TN0110
Language: el
Date: 2015-03-02 00:00:00
Title: Υπόθεση T-110/15: Προσφυγή της 2ας Μαρτίου 2015 — International Management Group κατά Επιτροπής

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/65
            
         Προσφυγή της 2ας Μαρτίου 2015 — International Management Group κατά Επιτροπής
   (Υπόθεση T-110/15)
   (2015/C 138/84)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: International Management Group (Βρυξέλλες, Βέλγιο) (εκπρόσωποι: M. Burgstaller, solicitor, E. Wright, barrister)
   
      Καθής: Ευρωπαϊκή Επιτροπή
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση THOR/C4/LL/el/(S)(2015)4287 της Ευρωπαϊκής Υπηρεσίας Καταπολέμησης της Απάτης (ΕΥΚΑ), της 6ης Φεβρουαρίου 2015, με την οποία απορρίπτεται το αίτημα παροχής προσβάσεως σε ορισμένα έγγραφα, δυνάμει του κανονισμού (ΕΚ) 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, ο προσφεύγων προβάλλει τέσσερις λόγους ακυρώσεως.
   
               1.
            
            
               Ο πρώτος λόγος αντλείται από το γεγονός ότι η καθής παρέβη την υποχρέωση αιτιολογήσεως που υπέχει, καθόσον απέρριψε το αίτημα παροχής προσβάσεως στα ζητούμενα έγγραφα επικαλούμενη το γενικό τεκμήριο εφαρμογής της προστασίας των σκοπών επιθεωρήσεως, έρευνας και οικονομικού ελέγχου·
            
         
               2.
            
            
               Ο δεύτερος λόγος αντλείται από την ύπαρξη υπέρτερου δημοσίου συμφέροντος που δικαιολογεί τη δημοσιοποίηση των εγγράφων·
            
         
               3.
            
            
               Ο τρίτος λόγος αντλείται από το ότι η καθής παρέλειψε να εξηγήσει τους λόγους για τους οποίους η προστασία της ιδιωτικής ζωής και της ακεραιότητας των ατόμων παρακωλύει τη μερική πρόσβαση στα ζητούμενα έγγραφα·
            
         
               4.
            
            
               Ο τέταρτος λόγος αντλείται από το ότι η καθής παραβίασε το δικαίωμα χρηστής διοικήσεως του προσφεύγοντος.